**Melding om fisket uke 22/2025**

Rapporten skrevet mandag 02.06.2025 av Willy Godtliebsen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 22 i 2025, dvs. 26. mai til 1. juni 2025.

Første uke i direktefisket etter blåkveite for kystflåten står for en stor del av omsetningen i uke 22. Til tross for vanskelige driftsforhold med mye straum er 2.000 tonn omsatt til verdi 120 millioner kroner som gir en snittpris på rundt regnet 60 kr pr rundvektkg. Som vanlig har det vært stor deltakelse både på hav og land, og trangt om de beste fiskefeltene. I tillegg til blåkveita fortsetter også fisket etter øvrige arter, med toppuke så langt i år på seien der notfisket fører an. Når det gjelder den havgående flåten, domineres fisket nå av snabeluer som står for en stor del av trålernes leveranser i uke 22.

Råfisklagets omsetning i uke 22 er på 445 millioner kroner (foreløpig tall), opp fra 379 millioner kroner uka før. I tallet for uke 22 inngår 13 millioner kroner etter utenlandske leveranser. Omsetningen for norske båter stod dermed for 432 millioner kroner, fordelt med 254 millioner kroner på fersk og 178 millioner kroner på fryst råstoff.

Omsetningen i uke 22 i fjor var 319 millioner kroner, herav 130 millioner kroner etter landing fra utenlandske fartøy. For norske båter var omsetningen 189 millioner kroner, fordelt med 96 på fersk og 93 på fryst råstoff.

Råfisklagets omsetning hittil i år, per 1. juni 2025, er 11.534 millioner kroner. Det er fordelt med 9.492 millioner kroner for norske båter, og 2.042 millioner kroner for utenlandske. Tilsvarende for fjoråret var 9.546 millioner kroner totalt, hvorav 8.048 var etter landinger fra norske båter og 1.498 for utenlandske båter.

## Omsetning uke 22, 2025

Råfisklagets omsetning for norske båter i uke 22 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 22/2025, fordelt pr fersk/fryst og pr fiskeslag  


### Frystomsetning

Foreløpige tall for omsetningen av fryst råstoff fra norske båter i uke 22 viser 178 millioner kroner, på samme nivå som forrige uke som endte på 180 millioner kroner. Størst verdi kom fra snøkrabbe, hyse, snabeluer, torsk og reke med henholdsvis 47, 46, 35, 27 og 14 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 22, til nøytrale fryselager, har vi følgende hovedtall: Totalt 3.840 tonn, ned fra 4.500 tonn i uke 21. Dette er kvanta som så langt bare delvis er omsatt. Av de 3.840 tonnene var 2.420 tonn snabeluer, 370 tonn reke, 340 tonn torsk, 260 tonn hyse og 140 tonn hver av sei og flekksteinbit. Rekekvantumet var levert av en båt. Av fiskekvantumet på totalt 3.470 tonn var 2.870 tonn levert av 6 trålere der nevnte kvantum snabeluer stod for det meste, deretter 130 tonn hver av torsk og sei, og videre 100 tonn hyse. Videre var 490 tonn fisk levert av 2 autolinebåter, herav 130-140 tonn hver av torsk, flekksteinbit og hyse. En snurrevadbåt leverte 110 tonn, av det var 70 tonn torsk og 25 tonn hyse.

### Ferskomsetning

Omsetningen av ferskt råstoff i uke 22 utgjorde 254 millioner kroner, opp fra 96 millioner kroner uka før. Etter oppstarten av direktefisket etter blåkveite for kystflåten utgjorde blåkveita naturlig nok en stor andel, nærmere bestemt 120 millioner kroner. Videre fulgte sei, torsk, kongekrabbe, snøkrabbe og hyse til verdi henholdsvis 35, 29, 15, 12, og 9 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 22, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 22, 2025, eksklusiv restråstoff.



Omsetningen av fersk torsk utgjorde 670 tonn til verdi 29 millioner kroner, litt opp fra 640 tonn/28 millioner kroner uken før. Av totalkvantumet stod snurrevad for 260 tonn etterfulgt av line/autoline med 240 tonn, juksa med 120 tonn og garn med 50 tonn. Av snurrevadkvantumet var 160 tonn levert til kjøpere i Vest-Finnmark og 100 tonn i Øst-Finnmark. Det meste av linekvantumet var levert i Øst-Finnmark, mens juksakvantumet var fordelt med 80 tonn i Vest- og 30 tonn i Øst-Finnmark.

Kvanta fordelt per leveringssone fremgår av tabell 2. Størst kvantum var denne gang levert i Øst-Finnmark med 370 tonn, som var opp fra 240 tonn uka før. Kvantumet levert Vest-Finnmark gikk ned fra 330 tonn uka før til 260 tonn i uke 22.

**Fersk sei**

Omsetningen av fersk sei utgjorde 2.720 tonn til verdi 35 millioner kroner som er toppnotering for i år, opp fra 2.020 tonn og 26 millioner kroner i uke 21. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark og Troms med henholdsvis 1.960 og 540 tonn. Av totalen på 2.720 tonn var 2.360 tonn tatt på not, 120 tonn på snurrevad, 80 tonn på garn og 70 tonn hver på juksa og trål. Det var 17 båter som leverte notsei, en på Nordmøre (50 tonn) og resten til 6 kjøpere i Vest-Finnmark (1.860 tonn) og 3 kjøpere i Nord-Troms (440 tonn).

Tabell 4: Omsetning av fersk sei, A og ekstra kvalitet fra norske båter i uke 22, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 22 var 640 tonn til verdi 9 millioner kroner. Det var opp fra 510 tonn/8 millioner kroner uken før. Tabell 5 viser sonevis fordeling av kvanta. Finnmark topper med totalt 610 tonn, fordelt med 320 tonn i Øst- og 290 tonn i Vest-Finnmark. 460 tonn av totalen var tatt på snurrevad, 160 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 22, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Snøkrabbe**

I løpet av uke 22 ble det fra 5 båter landet 157 tonn levende snøkrabbe til verdi 11,2 millioner kroner. Uken før ble det levert 65 tonn levende snøkrabbe til verdi 4,5 millioner kroner. Det er ikke landet fryst snøkrabbe de to siste ukene. Så langt i år er det landet 11.170 tonn snøkrabbe, hvorav 6.150 tonn er omsatt til verdi 714 millioner kroner. Ifølge oversikt fra Fiskeridirektoratet var 11.385 tonn av totalkvoten på 12.019 tonn tatt pr 19. mai. Fartøy som ikke har fangstet den garanterte kvoten på 250 tonn snøkrabbe kan fortsette fangsten. Fangst på tilleggskvoten (ordning for levering av levende snøkrabbe) fortsetter.

**Kongekrabbe**

I uke 22 ble det totalt levert og omsatt 85 tonn kongekrabbe til verdi 15,2 millioner kroner. En nedgang fra 88 tonn/ 12,8 millioner kroner uken før. Av totalen i uke 22 var 22 tonn tatt i det regulerte området til en verdi på 8,3 millioner kroner, levert av 102 båter, mens 63 tonn til en verdi på 6,9 millioner kroner var tatt i frifisket der 52 båter deltok med leveranser. Totalt for alle fangstfelt samlet er det fanget mest i havområdet vest for Magerøya med 69 tonn av totalen, deretter følger havområdet mellom Berlevåg og Båtsfjord med 5 tonn, Porsangerfjorden med 5 tonn og Varangerfjorden med 6 tonn.

**Rognkjeks**

I løpet av uke 22 ble det omsatt 45 tonn rognkjeks (rundvekt) til verdi 0,6 millioner kroner, hvorav 9 tonn rund og 6 tonn rogn. En nedgang fra uken før når det var omsatt 62 tonn rognkjeks (rundvekt) til verdi 0,8 millioner kroner, herav 12 tonn levert rund og 9 tonn rogn. Aktiviteten er størst i Troms med 28 tonn rundvekt av totalen. For leveranser av både rogn og rund er det mest levert til Torsvågbruket med 2 tonn rogn og 6 tonn rund. Så langt i år er det levert 464 tonn (rundvekt) til verdi 6,4 millioner kroner, hvorav 178 tonn rund og 52 tonn rogn. Til samme tid i fjor viste tallene 581 tonn (rundvekt) til verdi 7,8 millioner kroner, hvorav 204 tonn rund og 68 tonn rogn.

**Reker**Det ble levert 57 tonn ferske reker i løpet av uke 22, til en samlet verdi på 4,9 millioner kroner. En økning fra uken før når det var levert 55 tonn til verdi 4,1 millioner kroner. Størst kvantum ble fisket i Varangerfjorden med 30 tonn, 15 tonn i Kvænangen og 5 tonn i Lyngenfjorden. Kvanta under 1,5 tonn i resterende fangstfelt.

**Øst-Finnmark**  
Fra omsetninga fraperioden i uke 22 i 2025 har vi følgende oversikt:



**Vest-Finnmark**  
Fra omsetninga fra perioden i uke 22 i 2025 har vi følgende oversikt:  


**Troms**  
Fra omsetninga fraperioden i uke 22 i 2025 har vi følgende oversikt:  


**Vesterålen**  
Fra omsetninga fraperioden i uke 22 i 2025 har vi følgende oversikt:  


**Lofoten/Salten**  
Fra omsetninga fraperioden i uke 22 i 2025 har vi følgende oversikt:  


**Helgeland-Nordmøre**  
Fra omsetninga fraperioden i uke 22 i 2025 har vi følgende oversikt:  
